DA gaan e-tol betwisArgieffoto Die DA het Woensdag gesê hy gaan die grondwetlikheid van die wetgewing oor die e-tolstelsel in Gauteng betwis. “Dit kan verreikende gevolge hê vir die bekendstelling van e-tol in die provinsie,” het die Demokratiese Alliansie in ŉ verklaring gesê. Besonderhede van die hofgeding sal Donderdag deur die party se woordvoerder, Mmusi Maimane, bekend gemaak word. Die hoogste hof van appèl het in Oktober ŉ aansoek van die Bondgenootskap teen Stedelike Tol (Outa) teen die Suid-Afrikaanse Nasionale Padagentskap (Sanral) se e-tolstelsel van die hand gewys.